Εμάνουελ Σβέντενμποργκ

Ο Εμάνουελ Σβέντενμποργκ  (σουηδικά: Emanuel Swedenborg, πραγματικό όνομα Emanuel Swedberg, 8 Φεβρουαρίου 1688Σύμφωνα με το Ιουλιανό ημερολόγιο, που ίσχυε τότε, γεννήθηκε 29 Ιανουαρίου. – 29 Μαρτίου 1772) ήταν Σουηδός επιστήμονας, φιλόσοφος, χριστιανός μυστικιστήςΑποκαλείται μυστικιστής από πολλές πηγές, ανάμεσα στις οποίες η Encyclopædia Britannica στη διαδικτυακή εκδοχή της, Swedenborg, Emanuel,  ανακτήθηκε 8 Νοεμβρίου, 2006 και την Encyclopedia of Religion (1987), που τον κατονομάζει ως "Σουηδό επιστήμονα και μυστικιστή" .<ref>Ο ίδιος αποκαλούσε τον εαυτό του initialis, [στα ελληνικά μυστικός (mystikos)], "μυημένος" (Bergquist, 1999, p.451), στο Arcana Cœlestia'''' §4099)</ref>  και θεολόγος. 

Υιός λουθηρανού επισκόπου, άλλοτε πρυτάνεως του πανεπιστημίου της Ουψάλας, σπούδασε στην πατρίδα του φιλοσοφία και φυσικές επιστήμες και συνέχισε στο Λονδίνο, την Ολλανδία, τη Γαλλία και τη Γερμανία. Στο Λονδίνο οι θεοσοφιστικές φυσιοκρατικές τάσεις του συνδυάστηκαν με τον ενθουσιασμό του για την μηχανική.Σβέντεμποργκ Εμμανουήλ, Θρησκευτική και Ηθική Εγκυκλοπαίδεια, τομ. 11(1967),στ.5-7

Ο Σβέντενμποργκ είχε μια εξέχουσα καριέρα ως εφευρέτης και επιστήμονας. Μεταξύ άλλων εφευρέσεων που είχε διαμορφώσει, στηριζόμενος στις ιδέες του επί της μηχανικής, ήταν ένα πλοίο, το οποίο «διέθετε πλήρωμα ενός ατόμου, μπορούσε να προχωρήσει υποβρυχίως προς κάθε κατεύθυνση»Στίβεν Φάνινγκ, Οι μυστικοί της Χριστιανικής παράδοσης, μτφρ.Θεοδώρα Δαρβίρη, Ενάλιος, Αθήνα 2005, σελ.309 και να προκαλέσει ζημιά σε εχθρικά πλοία. Το 1741 σε ηλικία πενήντα τριών ετών εισήλθε σε μια πνευματική φάση , κατά την οποία άρχισε να έχει ονειρικές εμπειρίες και οράματα (vision spirituality), ξεκινώντας από την εβδομάδα του Πάσχα 6 Απριλίου, 1744. Το αποκορύφωμα αυτής της κατάστασης -σύμφωνα με τις περιγραφές του ίδιου- ήταν μια πνευματική αφύπνιση, μια κλήση από τον Θεό να γράψει μια ουράνια πραγματεία για τη μεταρρύθμιση του Χριστιανισμού. Ισχυρίστηκε ότι ο Κύριος άνοιξε τα μάτια του, έτσι ώστε από εκείνη την στιγμή αυτός θα μπορούσε ελεύθερα να επισκέπτεται τον παράδεισο και την κόλαση και να μιλά με τους αγγέλους, τους δαίμονες και άλλα πνεύματα. Κατά τα υπόλοιπα 28 χρόνια της ζωής του έγραψε και δημοσίευσε 18 θεολογικά έργα, από τα οποία το πιο γνωστό ήταν το Heaven and Hell (1758),Bergquist, Preface (p. 15–16) και πλήθος από μη δημοσιευμένα θεολογικά έργα.

Εκπρόσωποι της Λουθηρανικής Εκκλησίας στη Σουηδία τον κατηγόρησαν για αίρεση. Το 1770 το βασιλικό συμβούλιο απέρριψε τις θεολογικές του απόψεις. Όταν ζητήθηκε από τους συνηγόρους του η γνωμοδότηση των θεολόγων του Πανεπιστημίου της Ουψάλας, εκείνοι αρνήθηκαν να αποφανθούν.Στίβεν Φάνινγκ,όπ.π. σελ.312-313  
 Παραπομπές 

 Βιβλιογραφία Σβέντεμποργκ Εμμανουήλ'', Θρησκευτική και Ηθική Εγκυκλοπαίδεια, τομ. 11(1967),στ.5-7
 Στίβεν Φάνινγκ, Οι μυστικοί της Χριστιανικής παράδοσης, μτφρ.Θεοδώρα Δαρβίρη, εκδ.Ενάλιος, Αθήνα 2005, σελ.308-313

Κατηγορία:Σουηδοί επιστήμονες
Κατηγορία:Φιλόσοφοι του Διαφωτισμού
Κατηγορία:Σουηδοί συγγραφείς
Κατηγορία:Χριστιανοί μυστικιστές
Κατηγορία:Θεολόγοι